പവര് പ്ലേയില് ചെന്നൈ സൂപ്പര്, കൊല്ക്കത്തക്കെതിരെ മികച്ച തുടക്കം ദുബായ്: ഐപിഎല് കിരീടപ്പോരാട്ടത്തില് കൊല്ക്കത്ത നൈറ്റ് റൈഡേഴ്സിനെതിരെ ആദ്യം ബാറ്റ് ചെയ്യുന്ന ചെന്നൈ സൂപ്പര് കിംഗ്സിന്പ വര്പ്ലേയില് മികച്ച തുടക്കം. പതിവുപോലെ ഷാക്കിബ് അല് ഹസനാണ് കൊല്ക്കത്തക്കായി ബൗളിംഗ് ഓപ്പണ് ചെയ്തത്. നാലാം പന്ത് ബൗണ്ടറി കടത്തി റുതുരാജ് ഗെയ്ക്വാദ് ചെന്നൈയുടെ ആദ്യ ബൗണ്ടറി നേടി. ആദ്യ ഓവറില് ആറ് റണ്സ് മാത്രമാണ് ചെന്നൈ നേടിയത്. ശിവം മാവി എറിഞ്ഞ രണ്ടാം ഓവറില് മൂന്ന് റണ്സെടുക്കാനെ ചെന്നൈക്കായുള്ളു. പവര്പ്ലേ പിന്നിടുമ്ബോള് ചെന്നൈ വിക്കറ്റ് നഷ്ടമില്ലാതെ 50 റണ്സെടുത്തിട്ടുണ്ട്. 18 പന്തില് 22 റണ്സോടെ ഫാഫ് ഡൂപ്ലെസിയും 19 പന്തില് 26 റണ്സുമായി റുതുരാജ് ഗെയ്ക്വാദും ക്രീസില്.ഷാക്കിബ് എറിഞ്ഞ പവര് പ്ലേയിലെ മൂന്നാം ഓവറില് ഫാഫ് ഡൂപ്ലെസിയെ സ്റ്റംപ് ചെയ്ത് പുറത്താക്കാനുള്ള അവസരം ദിനേശ് കാര്ത്തിക് നഷ്ടമാക്കി. തൊട്ടു പിന്നാലെ ഗെയ്ക്വാദ് ഷാക്കിബിനെതിരെ ബൗണ്ടറിയും സിക്സും നേടി ചെന്നൈ സ്കോറിന് ഗതിവേഗം നല്കി. 13 റണ്സാണ് മൂന്നാം ഓവറില് പിറന്നത്. നാലാം ഓവര് എറിഞ്ഞ ലോക്കി ഫെര്ഗൂസന്റെ ഓവറില് രണ്ട് ബൗണ്ടറിയടക്കം ചെന്നൈ 12 റണ്സടിച്ചു.The post പവര് പ്ലേയില് ചെന്നൈ സൂപ്പര്, കൊല്ക്കത്തക്കെതിരെ മികച്ച തുടക്കം first appeared on MalayalamExpressOnline.